stanford-oval/wikipedia huggingface dataset:
Archie Renaux
Filmografia > Musiikkivideo

| Kappale | Vuosi | Artisti | Muu |
| --- | --- | --- | --- |
| "Mayflies" | 2016 | Benjamin Francis Leftwich |  |
| "Searching" | 2017 | Liv Dawson |  |
Aiheesta muualla

Kuvia tai muita tiedostoja aiheesta Archie Renaux Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Archie Renaux
Käännös suomeksi
Andrea Bosic

Andrea Bosic
Andrea Bosic (15. heinäkuuta 1919 Gomilsko, Maribor – 8. tammikuuta 2012 Bologna) oli slovenialaissyntyinen italialainen näyttelijä.
Slovenialaiseen talonpoikaisperheeseen syntynyt Bosic päätyi toisen maailmansodan aikana Roomaan, jossa hän opiskeli teatteritaiteen akatemiassa. Hän työskenteli teatterissa ja teki ensimmäisen elokuvaroolinsa vuonna 1951. 1960- ja 1970-luvuilla Bosic esiintyi lukuisissa seikkailuelokuvissa ja spagettiwesterneissä. Hän näytteli myös useissa televisioelokuvissa.
Elokuvia

Odysseus, 1954
Romulus ja Remus, 1961
Veriveljet, 1962
Sandokan, la tigre di Mompracem, 1963
Malesian merirosvot, 1964
Aiheesta muualla

Internet Movie Database: Andrea Bosic (englanniksi)
Antonia Brico

Antonia Brico vuonna 1940.
Antonia Brico (26. kesäkuuta 1902 Rotterdam – 3. elokuuta 1989 Denver) oli alankomaalaissyntyinen, Yhdysvaltoihin lapsena asettunut kapellimestari ja pianisti. Hänet tunnetaan ensimmäisenä naisena, joka saavutti laajaa tunnustusta ja hyväksyntää maailmanluokan sinfoniaorkestereiden johdossa.
Brico asui Yhdysvalloissa vuodesta 1908 ja valmistui high schoolista Oaklandissa vuonna 1919 sekä Kalifornian yliopistosta, Berkeleystä vuonna 1923. Yliopistovuosinaan hän avusti San Franciscon oopperan johtajaa, ja sittemmin hän sai pianonsoiton opetusta eri opettajilta, esimerkiksi Zygmunt Stojowskilta. Vuonna 1927 Brico pääsi Berliinin valtionmusiikkiakatemiaan, ja vuonna 1929 hänestä tuli ensimmäinen sen orkesterinjohdon mestarikurssilta valmistunut yhdysvaltalainen. Tänä aikana ja sitten vielä kolmen vuoden ajan Brico sai opetusta Hampurin filharmonikkojen kapellimestari Karl Muckilta.
Debyyttinsä ammattimaisena kapellimestarina Brico teki helmikuussa 1930 Berliinin filharmonikkojen kanssa. Kriitiko suhtautuivat hyvin myönteisesti tähän esiintymiseen, kuten myös seuraaviin esiintymisiin Los Angelesin sinfoniaorkesterin, San Franciscon sinfoniaorkesterin ja Hampurin filharmonikkojen kanssa. New Yorkissa Brico esiintyi ensimmäistä kertaa tammikuussa 1933, ja heinäkuussa 1938 hän johti ensimmäisenä naisena New Yorkin filharmonikkoja. Vuonna 1946 hän teki kattavan Euroopan-kiertueen, joka sisälsi esiintymisiä niin pianistina kuin kapellimestarinakin. Kiertueen aikana Jean Sibelius kutsui Bricon johtamaan Helsingin kaupunginorkesteria teostensa esityksissä.
Vuonna 1942 Brico muutti Denveriin, Coloradoon, jossa hän perusti Bach-seuran ja naisten jousiyhtyeen. Hän perusti vuonna 1948 Denver Businessmen's Orchestran, josta sittemmin tuli Brico-sinfoniaorkesteri ja joka nykyään tunnetaan nimellä Denverin filharmonikot. Tätä orkesteria Brico johti, kunnes jäi eläkkeelle vuonna 1985.
Bricosta tehtiin vuonna 1974 dokumenttielokuva Antonia: A Portrait of a Woman. Tekijöihin kuuluivat Jill Godmilow ja Bricolta aiemmin opetusta saanut kansanlaulaja Judy Collins.
Ammunta Kansainyhteisön kisoissa 2010

Kansainyhteisön kisojen 2010 ammunta järjestettiin 5.–13. lokakuuta 2010. Kilpailupaikkoina olivat Dr. Karni Singh Shooting Range ja CRPF Campus (Kadarpur). Ohjelmassa oli 22 lajia miehille ja 12 naisille sekä kaksi avointa lajia.
Mitalistit

Lähde: cwgdelhi2010.org
Mitalistit > Pistooli > Miehet

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 10 m ilmapistooli | Omkar Singh  Intia | 681,8 (584 + 97,8) | Gai Bin  Singapore | 676,2 (580 + 96,2) | Daniel Repacholi  Australia | 674,0 (575 + 99,0) |
| Ilmapistooli, parikilpailu |  Intia Omkar Singh Gurpreet Singh | 1163 |  Englanti Nick Baxter Michael Gault | 1143 |  Singapore Gai Bin Lim Swee Hon | 1139 |
| 25 m isopistooli | Harpreet Singh  Intia | 580 | Vijay Kumar  Intia | 574 | Poh Lip Meng  Singapore | 574 |
| Isopistooli, parikilpailu |  Intia Vijay Kumar Harpreet Singh | 1159 |  Uusi-Seelanti Greg Yelavich Alan Earle | 1140 |  Singapore Gai Min Poh Lip Meng | 1139 |
| 25 m olympiapistooli | Vijay Kumar  Intia | 787,5 (583 + 204,5) | Hasli Izvan Amir Hasan  Malesia | 760,3 (576 + 184,3) | Gurpreet Singh  Intia | 758,7 (569 + 189,7) |
| Olympiapistooli, parikilpailu |  Intia Vijay Kumar Gurpreet Singh | 1162 |  Malesia Hasli Izvan Amir Hasan Hafiz Adzha | 1144 |  Australia Bruce Quick David Chapman | 1125 |
| 25 m vakiopistooli | Gai Bin  Singapore | 570 | Roger Daniel  Trinidad ja Tobago | 563 | Samaresh Jung  Intia | 559 |
| Vakiopistooli, parikilpailu |  Singapore Gai Bin Poh Lip Meng | 1116 |  Intia Samaresh Jung Chandrashekar Kumar | 1103 |  Englanti Michael Gault Iqbal Ubhi | 1098 |
| 50 m pistooli | Omkar Singh  Intia | 653,6 (557 + 96,6) | Gai Bin  Singapore | 649,6 (558 + 91,6) | Lim Swee Hon  Singapore | 644,7 (551 + 93,7) |
| 50 m pistooli, parikilpailu |  Singapore Gai Bin Lim Swee Hon | 1094 |  Intia Deepak Sharma Omkar Singh | 1087 |  Trinidad ja Tobago Rhodney Allen Roger Daniel | 1081 |
Mitalistit > Pistooli > Naiset

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 10 m ilmapistooli | Pei Chin Bibiana Ng  Malesia | 481,9 (383 + 98,9) | Heena Sidhu  Intia | 481,6 (383 + 98,6) | Dina Aspandiyarova  Australia | 478,8 (380 + 98,8) |
| Ilmapistooli, parikilpailu |  Intia Heena Sidhu Annu Raj Singh | 759-21x |  Australia Dina Aspandiyarova Pamela McKenzie | 759-21x |  Kanada Dorothy Ludwig Lynda Hare | 759-14x |
| 25 m pistooli | Anisa Sayyed  Intia | 786,8 (583 + 203,8) | Rahi Sarnobat  Intia | 781,0 (576 + 205,0) | Pei Chin Bibiana Ng  Malesia | 778,2 (580 + 198,2) |
| 25 m pistooli, parikilpailu |  Intia Rahi Sarnobat Anisa Sayyed | 1156 |  Australia Linda Ryan Lalita Yauhleuskaya | 1146 |  Englanti Gorgs Geikie Julia Lydall | 1122 |
Mitalistit > Kivääri > Miehet

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 10 m ilmakivääri | Gagang Narang  Intia | 703,6 (600 + 103,6) | Abhinav Bindra  Intia | 698,0 (595 + 103,0) | James Huckle  Englanti | 693,5 (591 + 102,5) |
| Ilmakivääri, parikilpailu |  Intia Abhinav Bindra Gagan Narang | 1193 |  Englanti James Huckle Kenny Parr | 1174 |  Bangladesh Abdullah Hel Baki Md. Asif Hossain Khan | 1173 |
| 50 m pienoiskivääri, 3x40 ls | Gagan Narang  Intia | 1262,2 (1166 + 96,2) | Jonathan Hammond  Skotlanti | 1255,3 (1164 + 91,3) | James Huckle  Englanti | 1254,9 (1157 + 97,9) |
| Pienoiskivääri, 3x40 ls, parikilpailu |  Intia Gagan Narang Imran Hasan Khan | 2325 |  Englanti James Huckle Kenny Parr | 2308 |  Skotlanti Jonathan Hammond Neil Stirton | 2308 |
| 50 m pienoiskivääri, makuu | Jonathan Hammond  Skotlanti | 696,9 (595 + 101,9) | Warren Potent  Australia | 695,4 (594 + 101,4) | Matthew Hall  Pohjois-Irlanti | 694,1 (593 + 101,1) |
| Pienoiskivääri, makuu, parikilpailu |  Skotlanti Neil Stirton Jonathan Hammond | 1181 |  Englanti Mike Babb Richard Wilson | 1178 |  Australia Warren Potent David Clifton | 1174 |
Mitalistit > Kivääri > Naiset

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 10 m ilmakivääri | Xiang Wei Jasmine Ser  Singapore | 501,7 (398 + 103,7) | Nur Halim  Malesia | 497,5 (396 + 101,5) | Nur Mohamed Taibi  Malesia | 496,9 (395 + 101,9) |
| Ilmakivääri, parikilpailu |  Malesia Nur Mohamed Taibi Nur Halim | 793 |  Singapore Xiang Wei Jasmine Ser Jian Huan Cheng | 790 |  Intia Suma Shirur Kavitha Yadav | 785 |
| 50 m pienoiskivääri, 3x20 ls | Alethea Sedgman  Australia | 676,0 (575 + 101,0) | Xiang Wei Jasmine Ser  Singapore | 672,6 (571 + 101,6) | Aqilah Sudhir  Singapore | 671,3 (577 + 94,3) |
| Pienoiskivääri, 3x20 ls, parikilpailu |  Singapore Aqilah Sudhir Xiang Wei Jasmine Ser | 1149 |  Intia Tejaswini Sawant Laijakumari Gauswami | 1143 |  Skotlanti Kay Copland Jen McIntosh | 1142 |
| 50 m pienoiskivääri, makuu | Jen McIntosh  Skotlanti | 597 | Tejaswini Sawant  Intia | 594 | Johanne Brekke  Wales | 593 |
| Pienoiskivääri, makuu, parikilpailu |  Skotlanti Jen McIntosh Kay Copland | 1169-60x |  Englanti Michelle Smith Sharon Lee | 1169-52x |  Intia Meena Kumari Tejaswini Sawant | 1168 |
Mitalistit > Haulikko > Miehet

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| Trap | Aaron Heading  Englanti | 147 (123 + 24) | Michael Diamond  Australia | 146 (122 + 24) | Manavjit Sandhu  Intia | 144 (123 + 21) |
| Trap, parikilpailu |  Australia Michael Diamond Adam Vella | 198 |  Intia Mansher Singh Manavjit Sandhu | 197 |  Englanti Aaron Heading Dave Kirk | 193 |
| Kaksoistrap | Stevan Walton  Englanti |  | Ronjan Sodhi  Intia |  | Timothy Kneale  Mansaari |  |
| Kaksoistrap, parikilpailu |  Englanti Steven Scott Stevan Walton | 189 |  Intia Asher Noria Ronjan Sodhi | 188 |  Malesia Benjamin Cheng Jie Khor Seng Chye Khor | 185 |
| Skeet | Richard Brickell  Englanti | 144 + 7 | Georgios Achilleos  Kypros | 144 + 6 | Andreas Chasikos  Kypros | 143 |
| Skeet, parikilpailu |  Kypros Georgios Achilleos Andreas Chasikos | 194 |  Kanada Jason Caswell Richard McBride | 191 |  Englanti Richard Brickell Clive Bramley | 191 |
Mitalistit > Haulikko > Naiset

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| Trap | Anita North  Englanti | 93 | Shona Marshall  Skotlanti | 91 | Gaby Ahrens  Namibia | 88 |
| Trap, parikilpailu |  Australia Laetisha Scanlan Stacy Roiall | 93 |  Englanti Abbey Burton Anita North | 91 |  Kanada Sue Nattrass Cynthia Meyer | 90 |
Mitalistit > Full Bore Rifle

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| Avoin luokka | Parag Patel  Englanti | 396 | James Corbett  Australia | 395 | David Calvert  Pohjois-Irlanti | 393 |
| Avoin luokka, parikilpailu |  Uusi-Seelanti Mike Collings John Snowden | 588 |  Skotlanti Angus McLeod Ian Shaw | 587 |  Englanti Jon Underwood Parag Patel | 584 |
Belgia talviolympialaisissa 2018

Belgia osallistui Pyeongchangin talviolympialaisiin 2018. Maata edusti 22 urheilijaa, jotka kilpailivat yhdeksässä urheilumuodossa. Urheilijoista miehiä oli 13 ja naisia yhdeksän. Avajaisissa joukkueen lippua kantoi lumilautailija Seppe Smits ja päättäjäisissä pikaluistelija Bart Swings.
Belgia voitti kisoissa yhden hopeamitalin, jonka toi pikaluistelija Bart Swings yhteislähtökilpailussa.
Urheilijat lajeittain

| Laji | Miehiä | Naisia | Urheilijoita yht>  |
| --- | --- | --- | --- |
| Alppihiihto | 2 | 2 | 4 |
| Ampumahiihto | 2 | 0 | 2 |
| Kaukalopikaluistelu | 2 | 0 | 2 |
| Lumilautailu | 3 | 0 | 3 |
| Maastohiihto | 1 | 0 | 1 |
| Pikaluistelu | 2 | 1 | 3 |
| Rattikelkkailu | 0 | 4 | 4 |
| Skeleton | 0 | 1 | 1 |
| Taitoluistelu | 1 | 1 | 2 |
Mitalistit

| Mitali | Nimi | Urheilumuoto | Laji | Päiväys |
| --- | --- | --- | --- | --- |
| 2 Hopeaa | Swings, BartBart Swings | Pikaluistelu | Miesten yhteislähtö | 24. helmikuuta |
Antonia

Antonia voi tarkoittaa seuraavia:
Antonia, naisen etunimi
RMS Antonia, Cunard Linen omistama höyrylaiva
Antonia, strykniinipähkinäkasvien (Loganiaceae) heimoon kuuluva trooppinen kasvisuku
Antonia Major, antiikin roomalainen, Marcus Antoniuksen tytär
Antonia Minor, antiikin roomalainen, Marcus Antoniuksen tytär ja keisari Claudiuksen äiti
Antonian maailma (holl. Antonia), hollanninkielinen Oscar-palkittu elokuva vuodelta 1995
Antonia-linnake, Herodeksen rakennuttama, sittemmin tuhoutunut linnoitus Jerusalemissa
Antonia-palkinto (ruots. Antonia-priset), suomenruotsalainen teatterialan palkinto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antonia”, voi hakea sivunnimihaulla, laajalla sivunnimihaulla tai tekstihaulla.
Aleuttivuoristo

Alaskan niemimaan tulivuoret
Aleuttivuoristo tai Aleuttien vuoristo (engl. Aleutian Range) on vuoristo Alaskan lounaisosassa Alaskan niemimaalla. Siihen kuuluu useita aktiivisia tulivuoria. Aleuttivuoristo on melkein kokonaan tietöntä erämaata, ja esimerkiksi Katmain kansallispuistoon pääsee vain vesitse ja lentokoneella. Aleuttien saaristo on tämän vuoriketjun osittain vedenalainen jatke sen länsipäässä, ja se ulottuu Tyynessämeressä lähelle Aasian rannikkoa.
Korkeimmat huiput

Mount Redoubt, 3 109 metriä
Mount Iliamna, 3 054 m
Mount Neacola, 2 873 m
Mount Shishaldin, 2 857 m
Mount Pavlof, 2 715 m
Mount Veniaminof, 2 508 m
Isanotski, 2 446 m
Mount Denison, 2 318 m
Mount Griggs, 2 317 m
Mount Douglas, 2 153 m
Mount Chiginagak, 2 134 m
Mount Katmai, 2 047 m
Aiheesta muualla

Kuvia tai muita tiedostoja aiheesta Aleuttivuoristo Wikimedia Commonsissa
Angelo Badalamenti

Angelo Badalamenti (22. maaliskuuta 1937 Brooklyn, New York, USA – 11. joulukuuta 2022) oli yhdysvaltalainen säveltäjä, joka muistetaan parhaiten elokuvaohjaaja David Lynchin elokuviin luomastaan musiikista.
Italialaisperheeseen New Yorkissa syntyneen Badalamentin isä oli kalatorin omistaja. Poika opiskeli bachelor-tutkinnon Eastman School of Musicissa ja master-tutkinnon Manhattan School of Musicissa. Jo teini-iässä hän säesti laulajia Catskillvuorten lomakeskuksissa ja vähän myöhemmin opetti musiikkia junior high schoolissa Brooklynissä.
Badalamentin yhteistyö David Lynchin kanssa alkoi puoliksi sattumalta. Hänet palkattiin Isabella Rossellinin äänikouluttajaksi elokuvaan Blue Velvet – ja sinisempi oli yö, mutta Badalamenti saikin tehtäväkseen koko elokuvan musiikin säveltämisen.
Filmografia

| --- | --- |
 Gordonin sota (Gordon’s War, 1973)  Laki ja epäjärjestys (Law and Disorder, 1974)  Blue Velvet – ja sinisempi oli yö (Blue Velvet, 1986)  Painajainen Elm Streetillä 3 – Unien soturit (A Nightmare on Elm Street 3: Dream Warriors, 1987)  Kovat kundit eivät tanssi (Tough Guys Don’t Dance, 1987)  Ohdakkeet (Weeds, 1987)  Uskottomuus (Cousins, 1989)  Joulupuu on kärvennetty (Christmas Vacation, 1989)  Wait Until Spring, Bandini (1989)  Industrial Symphony No. 1: The Dream of the Brokenhearted (1990)  Villi sydän (Wild at Heart, 1990)  Muukalaisia Venetsiassa (The Comfort of Strangers, 1990)  Twin Peaks (televisiosarja, 1990–1991)  Twin Peaks – Tuli kulje kanssani (Twin Peaks: Fire Walk with Me, 1992)  Naked in New York (1993)  Witch Hunt (1994)  Kadonneiden lasten kaupunki (La cité des enfants perdus, 1995)  Lost Highway (1997)  The Blood Oranges (1997)  Kavahda naapuriasi! (Arlington Road, 1999)  The Straight Story (1999)  Holy Smoke – pyhässä pilvessä (Holy Smoke, 1999)  Ikuisesti minun (Forever Mine, 1999) :  Story of a Bad Boy (1999)  The Beach (2000)  A Piece of Eden (2000)  Julie Johnson (2001)  Mulholland Drive (Mulholland Dr., 2001)  Cet amour-là (2001)  Suspended Animation (2001)  Rabbits (2002)  Secretary (2002)  Darkened Room (2002)  Valhe (L’adversaire, 2002)  Koukussa (Auto Focus, 2002)  Lathe of Heaven (2002)  Cabin Fever (2002)  Vastarintaliike (Resistance, 2003)  Evilenko (2004)  Napola – Hitlerin eliittikoulu (NaPolA, 2004)  Pitkät kihlajaiset (Un long dimanche de fiançailles, 2004)  Dominion: Prequel to the Exorcist (2005)  Tumma vesi (Dark Water, 2005)  The Wicker Man (2006)  The Edge of Love (2008)  Romahduksen anatomia (44 Inch Chest, 2009)  Twin Peaks: The Return (televisiosarja, 2017)
Aiheesta muualla

Angelo Badalamentin kotisivut (Arkistoitu – Internet Archive) (englanniksi)
Angelo Badalamenti Internet Movie Databasessa. (englanniksi)
Angelo Badalamenti Myspacessa (englanniksi)
Angelo Badalamenti - a peak for David Lynch (englanniksi)
Yahoo Movies Biography of David Lynch (englanniksi)
Antonio Correia

| Henkilötiedot |
| --- | --- | --- |
Syntymäaika: 22. lokakuuta 1983 (ikä 40)
Syntymäpaikka: Careira de Figo, Angola
Pelipaikka: hyökkääjä
Pituus: 179 senttimetriä
Lempinimi: Kito
Seurat
| Vuodet | Seura | O (M) |
| 2002–2004 2005 2006 2007–2009 | Heerenveen Emmen Primeiro de Agosto Inter Turku | 14 (0) 20 (0) 25 (2) 3 (0) |
 Seurajoukkueuran tilastot kattavat vain kansalliset sarjat, päivitetty 2. kesäkuuta 2008.
Antonio Correia (s. 22. lokakuuta 1983 Careira de Figo, Angola) on angolalainen jalkapalloilija, pelipaikaltaan hyökkääjä. Urallaan hän on pelannut muun muassa hollantilaisissa Heerenveenissä ja Emmenissä sekä Veikkausliiga-joukkue FC Interissä. Toukokuussa 2009 Correia lähti FC Interistä henkilökohtaisiin syihin vedoten ja palasi kotimaahansa.
Aiheesta muualla

Correia FC Interin sivuilla (Arkistoitu – Internet Archive)
Correia Veikkausliigan sivuilla
Avdijivkan taistelu (2017)

Avdijivkan taistelu 28. tammikuuta – 4. helmikuuta 2017 oli yhteenotto Ukrainan ja Donetskin kansantasavallan kapinallisten välillä Itä-Ukrainan sodan aikana lähellä Avdijivkan kaupunkia. Kaupungilla oli huomattava strateginen merkitys sen teollisuuslaitosten ja sijainnin takia. Taisteluja käytiin etenkin ukrainalaisten hieman aikaisemmin valtaamista alueista. Ukrainalaisten katsottiin ottaneen torjuntavoiton pitäen hallussaan valtaamansa alueet.
Tausta

Avdijivka on kaupunki Donetskin alueella Ukrainassa Jasynuvatan kaupungin länsipuolella. Vuonna 2001 sen asukasluku oli noin 37 000. Itä-Ukrainan sodan puhjettua vuonna 2014 kaupungilla oli strategista merkitystä. Kaupungissa on kansantaloudellisesti huomattava koksitehdas, joka toimittaa koksia maan terästehtaille. Ilman tehdasta Ukraina olisi riippuvainen Venäjältä tai Kiinasta tuotavasta koksista. Kaupunki oli merkittävä myös ukrainalaisten hallitsemana etuvartioasemana Venäjän tukemien Itä-Ukrainan separatistien hallitseman Donetskin kaupungin pohjoispuolella. Lisäksi sen vieressä on Donetskin vesihuollolle tärkeä vedenpuhdistamo ja ukrainalaiset pystyivät häiritsemään kaupungista Horlivkan ja Donetskin välisen maantien liikennettä.
Itä-Ukrainan separatistit olivat tehneet yrityksiä vallata kaupunki jo vuonna 2014. Tässä onnistuttiinkin tilapäisesti, mutta Ukrainan asevoimat valtasivat kaupungin sen takaisin vielä saman vuoden aikana. Separatistien hyökkäykset jatkuivat tulevina vuosina. Vuonna 2016 ukrainalaiset valtasivat kaupungin Promzonana tunnetun teollisuusalueen.
Taistelu

Ukrainalaiset olivat käyttäneet valtauksiensa aikana uutta niin sanottua matelutaktiikkaa, jonka aikana he valtasivat hitaasti alueita joukkojen väliseltä harmaalta vyöhykkeeltä. 28. tammikuuta 2017 alkanut Avdijivkan taistelu käytiin käytiin jälleen joukkojen välisellä vyöhykkeellä ja hiljattain vallatuilla alueilla. Kapinalliset tulivat niin sanotusta Donetskin kansantasavallasta. Taisteluja kuvailtiin rajuimmiksi kahteen vuoteen. Ukrainalaiset syyttivät taistelujen kiihtymisestä Venäjää, kun taas Venäjän mukaan taistelut alkoivat ukrainalaisten yrittäessä työntää kapinallisia taaksepäin.
Siviilien olot Avdijivkasssa huononivat nopeasti taistelujen alettua. Hieman ennen taisteluja kaupungissa arvioitiin asuvan vielä noin 22 000 henkilöä. Kaupunkiin kohdistettu tykkituli jätti sen ilman sähköä kovalla pakkasella. Samalla kapinalliset sanoivat ukrainalaisten tulittavan puolestaan Donetskia, jossa vesihuoltojärjestelmät rikkoutuivat jättäen osan asukkaista ilman vettä. Erityisen kiivaita taisteluja käytiin teollisuusalue Promzonan hallinnasta Avdijivkan itäosassa. Lopulta 4. helmikuuta taistelut laantuivat.
Seuraukset

Ukrainalaisia pidettiin taistelun voittajina. He olivat säilyttäneet hieman aikaisemmin valtaamansa alueet. Toisaalta he olivat menettäneet taistelujen aikana 14 sotilasta kaatuneina ja 66 haavoittuneina. Tappioita pidettiin raskaina etenkin verrattuna koko edellisenä vuonna kaatuneeseen 214 sotilaaseen. Valtaosa Ukrainan joukoista oli armeijan 72. mekanisoidusta prikaatista. Kapinallisten tappioita ei tunneta varmuudella, sillä heidän uskotaan aliarvioiman omia tappioitaan. Uhanneelta humanitaariselta kriisiltä vältyttiin ja esimerkiksi sähkö saatiin palautettua.
Ukrainalaiset analyytikot selittivät taistelujen osoittaneen ukrainalaisten joukkojen parantunutta taistelukykyä, sekä asevoimien ja siviiliviranomaisten yhteistyön parantunutta tehokkuutta. Yhdysvalloissa taistelut esitettiin Venäjän presidentti Vladimir Putinin keinona painostaa Yhdysvaltain presidentti Donald Trumpia myönnytyksiin Krimin miehityksen johdosta Venäjälle asetettuihin pakotteisiin. Taistelut olivat alkaneet samana päivänä, jolloin Putin ja Trump olivat pitäneet yhteisen puhelun. Putin esitti taistelujen johtuvan ukrainalaisten tarpeesta esittää itsensä uhreina kansainvälisellä poliittisella kentällä ja saada näin lisää tukea Euroopan unionilta tai Yhdysvalloilta.
Avdijivkaa tulitetaan Donetskista.
Alanen (järvi Tammelassa)

| Alanen |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°52′43″N, 23°59′13″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Rautijärveen 
Järvinumero:  35.934.1.011
Mittaustietoja
Pinnankorkeus:  123,1 m 
Rantaviiva:  1,714 km 
Pinta-ala:  0,07848 km² 
 fiAlanen 
Alanen on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven pohjoiseen Kuorijoen reittiin se kuuluu.
Maantiede

Järven pinta-ala on 7,8 hehtaaria ja sen pituus on 450 metriä ja leveys 230 metriä. Siihen laskee muutama pelto- ja metsäoja. Yksi niistä on Häränsilmän laskuoja. Myllyharjun yli laskee Päällisen laskuoja. Järven luusua sijaitsee järven lounaisrannalla, josta saa alkunsa 550 metriä pitkä laskuoja Rautijärven Lyhönlahteen.
Järven rantaviiva on 1,7 kilometriä pitkä ja sen ranta on pääosin moreenipohjaista metsämaastoa. Länsirantaan laskeutuu peltoa ja pohjoisen ranta päättyy Myllyharjuun. Rannat ovat rakentamattomia ja lähin tie kulkee Myllyharjun päällä. Tammelan ja Hämeenlinnan välinen raja ylittää niukin järven itäkulman.
Historia

Vuoden 1884 Senaatin kartastossa Silmälän talo oli piirretty Koverojärven ja Alasen väliin ja järvien väliltä sekä ympäriltä oli maata raivattu pelloiksi. Yläjuoksulla olevan Päällisen nimeksi oli merkitty "Myllynpäällinenjärvi". Samalla logiikalla Alanen olisi ollut "Myllynalinenjärvi". Kartassa ei kuitenkaan ole merkitty järvelle nimeä. Alaselle on merkitty kaksi saarta. Toinen saarista on nykyään yhdistetty kannaksella mantereeseen. Erään tarinan mukaan Sotkajärven laskun menettelystä oli syntynyt riita teurolaisten ja Saaren kartanonväen välille. Sen seurauksena Myllyharjun myllyn lasku-uoma tuhoutui liialliseen vedentuloon ja myllyn uoma syveni itsekseen. Harjun hiekka-ainesta joutui veden mukana Alaseen. Päällisen lasku-uoman syveneminen laski siyä myös tuntuvasti.
Alanen (Petäjävesi)

| Alanen |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°18′37″N, 25°19′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Laskujoki:  oja Ala-Kintaukseen 
Järvinumero:  14.557.1.001
Mittaustietoja
Pinnankorkeus:  154,9 m  
Pituus:  1,7 km  
Leveys:  830 m  
Rantaviiva:  5,881 km  
Pinta-ala:  59,972 ha  
Tilavuus:  0,00126155 km³ 
Keskisyvyys:  2,1 m  
Suurin syvyys:  4 m  
Saaria:  ei saaria 
 fiAlanen 
Alanen tai Iso Pyränne on Keski-Suomessa Petäjävedellä Kintauksen lähellä sijaitseva järvi.